title: Regulamentul de punere în aplicare (UE) 2017/2363 al Comisiei din 6 decembrie 2017 de înregistrare a unei denumiri în Registrul denumirilor de origine protejate și al indicațiilor geografice protejate [„Μελεκούνι” (Melekouni) (IGP)]

text:
               19.12.2017

               RO

               Jurnalul Oficial al Uniunii Europene

               L 337/16

         REGULAMENTUL DE PUNERE ÎN APLICARE (UE) 2017/2363 AL COMISIEI
   din 6 decembrie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [„Μελεκούνι” (Melekouni) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Μελεκούνι” (Melekouni), depusă de Grecia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Μελεκούνι” (Melekouni) ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Μελεκούνι” (Melekouni) (IGP).
   Denumirea menționată la primul paragraf identifică un produs din clasa 2.3. Pâine, produse de patiserie, prăjituri, produse de cofetărie, biscuiți și alte produse de panificație din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 decembrie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 280, 24.8.2017, p. 7.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/2369 al Comisiei din 18 decembrie 2017 de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia (Text cu relevanță pentru SEE. )

text:
               19.12.2017

               RO

               Jurnalul Oficial al Uniunii Europene

               L 337/26

         REGULAMENTUL DE PUNERE ÎN APLICARE (UE) 2017/2369 AL COMISIEI
   din 18 decembrie 2017
   de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:

               (1)

               Regulamentul de punere în aplicare (UE) nr. 743/2013 al Comisiei (2) a fost adoptat deoarece auditurile efectuate de serviciul de audit al Comisiei au identificat deficiențe în Turcia în ceea ce privește aplicarea controalelor oficiale ale producției de moluște bivalve destinate exportului către Uniune și deoarece statele membre au raportat transporturi neconforme de moluște bivalve provenite din Turcia, care nu îndeplineau standardele microbiologice ale Uniunii.

               (2)

               Ultimul audit efectuat de serviciul de audit al Comisiei, care a avut loc în septembrie 2015, a identificat deficiențe semnificative încă existente în sistemul de control al moluștelor bivalve destinate exportului către Uniune. Autoritățile competente din Turcia au prezentat informații cu privire la măsurile corective inițiate pentru soluționarea deficiențelor respective. Cu toate acestea, unele dintre aceste deficiențe sunt încă prezente, în special în ceea ce privește performanța laboratoarelor.

               (3)

               Prin urmare, având în vedere caracteristicile produselor în cauză, aplicarea Regulamentului de punere în aplicare (UE) nr. 743/2013 ar trebui să fie prelungită până când vor fi obținute suficiente garanții, până când testele efectuate de statele membre vor demonstra conformitatea transporturilor și până când un audit de urmărire subsecventă va confirma că este posibilă eliminarea măsurilor.

               (4)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   La articolul 5 al doilea paragraf din Regulamentul de punere în aplicare (UE) nr. 743/2013, data „31 decembrie 2017” se înlocuiește cu data „31 decembrie 2021”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 24, 30.1.1998, p. 9.

      (2)  Regulamentul de punere în aplicare (UE) nr. 743/2013 al Comisiei din 31 iulie 2013 de introducere a măsurilor de protecție privind importurile de moluște bivalve din Turcia destinate consumului uman (JO L 205, 1.8.2013, p. 1).


title: Regulamentul de punere în aplicare (UE) 2017/2386 al Comisiei din 19 decembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 1385/2007 în sectorul cărnii de pasăre

text:
               20.12.2017

               RO

               Jurnalul Oficial al Uniunii Europene

               L 340/43

         REGULAMENTUL DE PUNERE ÎN APLICARE (UE) 2017/2386 AL COMISIEI
   din 19 decembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 1385/2007 în sectorul cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul (CE) nr. 1385/2007 al Comisiei (2) a deschis contingente tarifare anuale pentru importul de produse din sectorul cărnii de pasăre.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mari decât cantitățile disponibile. Prin urmare, este oportun să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (4)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 1385/2007 pentru subperioada 1 ianuarie-31 martie 2018 li se aplică coeficientul de alocare care figurează în anexa la prezentul regulament.
   (2)   Cantitățile pentru care nu au fost prezentate cereri de licențe de import în temeiul Regulamentului (CE) nr. 1385/2007, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 1385/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 774/94 al Consiliului în ceea ce privește deschiderea și modul de gestionare a anumitor contingente tarifare comunitare în sectorul cărnii de pasăre (JO L 309, 27.11.2007, p. 47).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  Număr de ordine

                  Coeficient de alocare – cereri depuse pentru subperioada 1 ianuarie-31 martie 2018
                  (în %)

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg)

                  09.4410

                  0,121815

                  —

                  09.4411

                  0,124054

                  —

                  09.4412

                  0,124223

                  —

                  09.4420

                  4,646057

                  —

                  09.4421

                  —

                  175 000

                  09.4422

                  0,803288

                  —


title: Regulamentul de punere în aplicare (UE) 2017/2382 al Comisiei din 14 decembrie 2017 de stabilire a standardelor tehnice de punere în aplicare privind formularele, modelele și procedurile standard pentru transmiterea informațiilor în conformitate cu Directiva 2014/65/UE a Parlamentului European și a Consiliului (Text cu relevanță pentru SEE. )

text:
               20.12.2017

               RO

               Jurnalul Oficial al Uniunii Europene

               L 340/6

         REGULAMENTUL DE PUNERE ÎN APLICARE (UE) 2017/2382 AL COMISIEI
   din 14 decembrie 2017
   de stabilire a standardelor tehnice de punere în aplicare privind formularele, modelele și procedurile standard pentru transmiterea informațiilor în conformitate cu Directiva 2014/65/UE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 34 alineatul (9) și articolul 35 alineatul (12),
   întrucât:

               (1)

               Este oportun să se stabilească formulare, proceduri și modele standard comune pentru transmiterea informațiilor solicitate în cazul în care firmele de investiții, operatorii de piață și, dacă acest lucru este prevăzut de Directiva 2014/65/UE, instituțiile de credit doresc să furnizeze servicii de investiții și să desfășoare activități în alt stat membru în temeiul libertății de a presta servicii sau al dreptului de stabilire.

               (2)

               Având în vedere articolul 34 alineatul (1) și articolul 35 alineatul (1) din Directiva 2014/65/UE, dispozițiile prezentului regulament ar trebui să se aplice, de asemenea, instituțiilor de credit autorizate în temeiul Directivei 2013/36/UE a Parlamentului European și a Consiliului (2) care utilizează agenți delegați pentru a furniza servicii de investiții în temeiul libertății de a presta servicii de investiții sau care înființează o sucursală.

               (3)

               Este important să se stabilească formulare standard care să cuprindă limba și mijloacele de comunicare a notificărilor pașaportului care pot fi utilizate de către firmele de investiții, operatorii de piață și, dacă este necesar, de către instituțiile de credit și autoritățile competente ale statului membru de origine și ale statului membru gazdă pentru a facilita furnizarea neîngrădită a serviciilor și activităților de investiții în statele membre și îndeplinirea eficientă de către autoritățile competente a sarcinilor și responsabilităților care le revin.

               (4)

               Este necesară o evaluare a caracterului exact și exhaustiv al notificării transmise de autoritatea competentă a statului membru de origine pentru a asigura calitatea (i) informațiilor furnizate autorității competente a statului membru de origine de către firma de investiții, operatorul de piață sau, după caz, de către instituția de credit și (ii) a informațiilor transmise autorității competente a statului membru gazdă de către autoritatea competentă a statului membru de origine.

               (5)

               Trebuie prevăzute dispoziții care să impună autorității competente a statului membru de origine obligația de a indica elementele pe baza cărora notificarea pașaportului este considerată ca fiind incompletă sau incorectă, astfel încât să se identifice și să se comunice cu claritate elementele lipsă sau incorecte și să se faciliteze identificarea de soluții la aceste probleme și retransmiterea informațiilor complete și corecte.

               (6)

               Confirmarea primirii unei notificări a pașaportului pentru sucursală sau a unei notificări a pașaportului pentru agentul delegat transmise este necesară pentru a asigura claritatea cu privire la data primirii notificării relevante și la data exactă la care firma de investiții poate înființa sucursala sau poate utiliza un agent delegat stabilit în statul membru gazdă.

               (7)

               Pentru a asigura coerența, ar trebui să se utilizeze formulare specifice în cazul în care o firmă de investiții sau un operator de piață care exploatează un sistem multilateral de tranzacționare sau un sistem organizat de tranzacționare dorește să furnizeze pe teritoriul unui alt stat membru mecanisme adecvate pentru a facilita accesul membrilor, participanților sau utilizatorilor la distanță stabiliți în statul membru respectiv la aceste sisteme și a le permite să tranzacționeze pe acestea, în scopul de a asigura caracterul adecvat al informațiilor furnizate autorității competente a statului membru de origine de către firma de investiții sau operatorul de piață, precum și al informațiilor transmise autorității competente a statului membru gazdă de către autoritatea competentă a statului membru de origine.

               (8)

               Din motive de consecvență și pentru a se asigura buna funcționare a piețelor financiare, este necesar ca dispozițiile prevăzute în prezentul regulament și dispozițiile naționale conexe de transpunere a Directivei 2014/65/UE să se aplice de la aceeași dată.

               (9)

               Prezentul regulament se bazează pe proiectul de standarde tehnice de punere în aplicare transmis Comisiei de către Autoritatea Europeană pentru Valori Mobiliare și Piețe (ESMA).

               (10)

               În conformitate cu articolul 15 din Regulamentul (UE) nr. 1095/2010 al Parlamentului European și al Consiliului (3), ESMA a organizat consultări publice deschise cu privire la aceste proiecte de standarde tehnice de punere în aplicare, a analizat potențialele costuri și beneficii aferente și a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din regulamentul respectiv,

         ADOPTĂ PREZENTUL REGULAMENT:
   Articolul 1
   Domeniu de aplicare
   (1)   Prezentul regulament se aplică firmelor de investiții și operatorilor de piață care exploatează un sistem multilateral de tranzacționare (multilateral trading facility – MTF) sau un sistem organizat de tranzacționare (organised trading facility – OTF).
   (2)   Prezentul regulament se aplică, de asemenea, instituțiilor de credit autorizate în temeiul Directivei 2013/36/UE care furnizează unul sau mai multe servicii de investiții sau desfășoară activități de investiții în temeiul Directivei 2014/65/UE și care doresc să utilizeze agenți delegați în temeiul oricăruia dintre următoarele drepturi:

               (a)

               libertatea de a presta servicii și de a desfășura activități de investiții în conformitate cu articolul 34 alineatul (5) din Directiva 2014/65/UE;

               (b)

               dreptul de stabilire în conformitate cu articolul 35 alineatul (7) din Directiva 2014/65/UE.

         Articolul 2
   Cerințe generale
   (1)   Orice notificare sau comunicare transmisă în temeiul prezentului regulament se redactează într-una dintre limbile oficiale ale Uniunii acceptată atât de autoritatea competentă a statului membru de origine, cât și de autoritatea competentă a statului membru gazdă.
   Aceasta este prezentată pe suport de hârtie sau, în cazul în care autoritatea competentă relevantă acceptă, prin mijloace electronice.
   (2)   Autoritățile competente pun la dispoziția publicului informații privind limba (limbile) acceptată (acceptate) și mijloacele de transmitere, inclusiv date de contact pentru notificările pașaportului.
   Articolul 3
   Transmiterea notificării pașaportului pentru servicii și activități de investiții
   (1)   Firma de investiții transmite autorității competente a statului membru de origine o notificare a pașaportului pentru servicii și activități de investiții în temeiul articolului 34 alineatul (2) sau (5) din Directiva 2014/65/UE, utilizând formularul prevăzut în anexa I.
   (2)   Firma de investiții transmite autorității competente a statului membru de origine, pentru fiecare stat membru în care intenționează să opereze, o notificare separată a pașaportului pentru servicii și activități de investiții în temeiul alineatului (1).
   (3)   Firma de investiții sau instituția de credit menționată la articolul 1 alineatul (2) litera (a) care dorește să furnizeze servicii sau activități de investiții prin intermediul unui agent delegat stabilit în statul membru de origine transmite o notificare a pașaportului pentru servicii și activități de investiții către autoritatea competentă a statului membru de origine, completând numai părțile care sunt relevante pentru agentul delegat în formularul prevăzut în anexa I.
   Articolul 4
   Evaluarea caracterului exhaustiv și exact al datelor din notificarea pașaportului pentru servicii și activități de investiții
   (1)   La primirea unei notificări a pașaportului pentru servicii și activități de investiții în temeiul articolului 3, autoritatea competentă a statului membru de origine evaluează caracterul exhaustiv și exact al informațiilor furnizate.
   (2)   În cazul în care se constată că informațiile furnizate sunt incomplete sau incorecte, autoritatea competentă a statului membru de origine informează fără întârziere firma de investiții sau instituția de credit menționată la articolul 1 alineatul (2) litera (a) cu privire la acest aspect. Autoritatea competentă a statului membru de origine indică elementele specifice în legătură cu care s-a constatat că informațiile sunt incomplete sau incorecte.
   (3)   Perioada de o lună prevăzută la articolul 34 alineatul (3) și la articolul 34 alineatul (5) al doilea paragraf din Directiva 2014/65/UE începe de la primirea unei notificări a pașaportului pentru servicii și activități de investiții care conține informații despre care se constată că sunt complete și corecte.
   Articolul 5
   Comunicare privind notificarea pașaportului pentru servicii și activități de investiții
   (1)   În termen de o lună de la primirea unei notificări în temeiul articolului 3, autoritatea competentă a statului membru de origine informează autoritatea competentă a statului membru gazdă cu privire la notificarea respectivă, utilizând formularul prevăzut în anexa II, anexând și o copie a notificării.
   (2)   Autoritatea competentă a statului membru de origine informează fără întârziere firma de investiții sau instituția de credit menționată la articolul 1 alineatul (2) litera (a) cu privire la comunicarea ulterioară în temeiul alineatului (1), inclusiv cu privire la data acestei comunicări.
   Articolul 6
   Transmiterea notificării modificării informațiilor privind serviciile și activitățile de investiții
   (1)   În cazul unei modificări a oricăror informații din notificarea pașaportului pentru servicii și activități de investiții, firma de investiții sau instituția de credit menționată la articolul 1 alineatul (2) litera (a) transmite autorității competente a statului membru de origine o notificare utilizând formularul prevăzut în anexa I.
   (2)   În scopul efectuării notificării în temeiul alineatului (1) din prezentul articol, firma de investiții sau instituția de credit menționată la articolul 1 alineatul (2) litera (a) completează numai acele părți din formularul prevăzut în anexa I care sunt relevante pentru modificările informațiilor din notificarea pașaportului pentru servicii și activități de investiții.
   (3)   În scopul efectuării notificării modificărilor privind serviciile și activitățile de investiții, serviciile auxiliare sau instrumentele financiare furnizate, firma de investiții sau instituția de credit menționată la articolul 1 alineatul (2) litera (a) enumeră toate serviciile și activitățile de investiții, serviciile auxiliare sau instrumentele financiare pe care le furnizează la data notificării sau pe care intenționează să le furnizeze în viitor.
   Articolul 7
   Comunicare referitoare la notificarea modificării informațiilor privind serviciile și activitățile de investiții
   (1)   După primirea unei notificări în temeiul articolului 6, autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa III, anexând și o copie a notificării efectuate în temeiul articolului 6.
   (2)   În cazul retragerii sau anulării autorizației unei firme de investiții sau a unei instituții de credit, autoritatea competentă a statului membru de origine transmite o notificare autorității competente a statului membru gazdă, utilizând formularul prevăzut în anexa III.
   Articolul 8
   Transmiterea notificării privind furnizarea unor mecanisme de facilitare a accesului la un MTF sau un OTF
   Firma de investiții sau operatorul de piață care exploatează un MTF sau un OTF și care intenționează să furnizeze, pe teritoriul altui stat membru gazdă, mecanisme adecvate pentru a facilita accesul la aceste sisteme și tranzacționarea pe acestea de către membri, participanți sau utilizatori la distanță stabiliți în statul membru gazdă respectiv notifică autorității competente a statului membru de origine datele privind statul membru gazdă în care intenționează să furnizeze astfel de mecanisme, utilizând formularul prevăzut în anexa IV.
   Articolul 9
   Comunicare referitoare la notificarea privind furnizarea unor mecanisme de facilitare a accesului la un MTF sau un OTF
   (1)   În termen de o lună de la primirea notificării efectuate în temeiul articolului 8, autoritatea competentă a statului membru de origine informează autoritatea competentă a statului membru gazdă cu privire la notificarea respectivă, utilizând formularul prevăzut în anexa V, anexând și o copie a notificării.
   (2)   Autoritatea competentă a statului membru de origine informează fără întârziere firma de investiții sau operatorul de piață care exploatează un MTF sau un OTF cu privire la comunicarea ulterioară efectuată în temeiul alineatului (1), inclusiv cu privire la data acestei comunicări.
   Articolul 10
   Transmiterea notificării modificării informațiilor privind furnizarea unor mecanisme de facilitare a accesului la un MTF sau un OTF
   (1)   În cazul unei modificări a oricăror informații din notificarea privind furnizarea unor mecanisme de facilitare a accesului la un MTF sau un OTF, firma de investiții sau operatorul de piață care exploatează un MTF sau un OTF transmite autorității competente a statului membru de origine o notificare, utilizând formularul prevăzut în anexa IV.
   (2)   În scopul efectuării notificării în temeiul alineatului (1), firma de investiții sau operatorul de piață care exploatează un MTF sau un OTF completează numai acele părți din formularul prevăzut în anexa IV care sunt relevante pentru modificările informațiilor din notificarea privind furnizarea unor mecanisme de facilitare a accesului la un MTF sau un OTF.
   Articolul 11
   Comunicare referitoare la notificarea modificării informațiilor privind furnizarea unor mecanisme de facilitare a accesului la un MTF sau un OTF
   După primirea unei notificări în temeiul articolului 10 alineatul (1), autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa III, anexând și o copie a notificării.
   Articolul 12
   Transmiterea notificării pașaportului pentru sucursală
   Firma de investiții care dorește să înființeze o sucursală pe teritoriul unui alt stat membru transmite autorității competente a statului membru de origine informațiile prevăzute la articolul 35 alineatul (2) din Directiva 2014/65/UE, utilizând formularul prevăzut în anexa VI.
   Articolul 13
   Transmiterea notificării pașaportului pentru agentul delegat
   (1)   Firma de investiții sau instituția de credit menționată la articolul 1 alineatul (2) litera (b) care dorește să utilizeze un agent delegat stabilit pe teritoriul unui alt stat membru transmite autorității competente a statului membru de origine informațiile prevăzute la articolul 35 alineatul (2) din Directiva 2014/65/UE, utilizând formularul prevăzut în anexa VII.
   (2)   În cazul în care firma de investiții sau instituția de credit menționată la articolul 1 alineatul (2) litera (b) dorește să utilizeze mai mulți agenți delegați într-un alt stat membru, aceasta completează o notificare separată pentru fiecare agent delegat în parte pe care intenționează să îl utilizeze.
   (3)   Firma de investiții care dorește să înființeze o sucursală care intenționează să utilizeze agenți delegați transmite autorității competente a statului membru de origine o notificare a pașaportului pentru agentul delegat separată pentru fiecare agent delegat, utilizând formularul prevăzut în anexa VII.
   Articolul 14
   Evaluarea caracterului exhaustiv și exact al datelor din notificarea pașaportului pentru sucursală sau din notificarea pașaportului pentru agentul delegat
   (1)   La primirea unei notificări în temeiul articolului 12 sau 13, autoritatea competentă a statului membru de origine evaluează caracterul exhaustiv și exact al informațiilor furnizate.
   (2)   În cazul în care se constată că informațiile furnizate sunt incomplete sau incorecte, autoritatea competentă a statului membru de origine informează fără întârziere firma de investiții sau instituția de credit menționată la articolul 1 alineatul (2) litera (b) cu privire la acest aspect. Autoritatea competentă a statului membru de origine indică elementele specifice în legătură cu care s-a constatat că informațiile sunt incomplete sau incorecte.
   (3)   Perioada de trei luni prevăzută la articolul 35 alineatul (3) și la articolul 35 alineatul (7) al doilea paragraf din Directiva 2014/65/UE începe la primirea unei notificări a pașaportului pentru sucursală sau a unei notificări a pașaportului pentru agentul delegat care conține informații despre care s-a constatat că sunt complete și corecte.
   Articolul 15
   Comunicare privind notificarea pașaportului pentru sucursală
   (1)   În termen de trei luni de la primirea notificării pașaportului pentru sucursală în temeiul articolului 12, autoritatea competentă a statului membru de origine informează autoritatea competentă a statului membru gazdă cu privire la notificarea respectivă, utilizând formularul prevăzut în anexa VIII, anexând și o copie a notificării.
   (2)   Autoritatea competentă a statului membru de origine informează fără întârziere firma de investiții cu privire la comunicarea ulterioară efectuată în temeiul alineatului (1), inclusiv cu privire la data acestei comunicări.
   (3)   Autoritatea competentă a statului membru gazdă confirmă primirea notificării atât autorității competente a statului membru de origine, cât și firmei de investiții.
   Articolul 16
   Comunicare privind notificarea pașaportului pentru agentul delegat
   (1)   În termen de trei luni de la primirea notificării pașaportului pentru agentul delegat în temeiul articolului 13, autoritatea competentă a statului membru de origine informează autoritatea competentă a statului membru gazdă cu privire la notificarea respectivă, utilizând formularul prevăzut în anexa IX, anexând și o copie a notificării.
   (2)   Autoritatea competentă a statului membru de origine informează fără întârziere firma de investiții sau instituția de credit cu privire la comunicarea ulterioară efectuată în temeiul alineatului (1), inclusiv cu privire la data acestei comunicări.
   (3)   Autoritatea competentă a statului membru gazdă confirmă primirea notificării atât autorității competente a statului membru de origine, cât și firmei de investiții sau instituției de credit menționate la articolul 1 alineatul (2) litera (b).
   (4)   Agentul delegat nu își începe serviciile sau activitățile de investiții propuse înainte de a se înregistra în registrul public din statul membru în care este stabilit, în conformitate cu articolul 29 alineatul (3) din Directiva 2014/65/UE.
   (5)   Agentul delegat nu își începe serviciile sau activitățile de investiții propuse înainte de a primi comunicarea din partea autorității competente a statului membru gazdă.
   (6)   În cazul în care nu se efectuează o astfel de comunicare, agentul delegat își poate începe serviciile și activitățile de investiții propuse la două luni de la data transmiterii comunicării de către autoritatea competentă a statului membru de origine, în conformitate cu alineatul (2).
   Articolul 17
   Transmiterea notificării modificării informațiilor privind sucursala
   (1)   În cazul unei modificări a informațiilor din notificarea pașaportului pentru o sucursală, firma de investiții transmite autorității competente a statului membru de origine o notificare, utilizând formularul prevăzut în anexa VI.
   Firma de investiții sau instituția de credit completează numai acele părți din formularul prevăzut în anexa VI care sunt relevante pentru modificările informațiilor din notificarea pașaportului pentru sucursală.
   (2)   În cazul în care firma de investiții sau instituția de credit intenționează să aducă modificări serviciilor și activităților de investiții, serviciilor auxiliare sau instrumentelor financiare furnizate prin intermediul agenților delegați, aceasta notifică, utilizând formularul prevăzut în anexa VI, o listă a tuturor serviciilor și activităților de investiții, a serviciilor auxiliare sau a instrumentelor financiare pe care le furnizează prin intermediul agenților delegați la data notificării respective sau pe care intenționează să le furnizeze prin intermediul agenților delegați în viitor.
   (3)   Modificările aduse informațiilor dintr-o notificare a pașaportului pentru sucursală privind încetarea activității sucursalei se notifică utilizând formularul prevăzut în anexa X.
   Articolul 18
   Transmiterea notificării modificării informațiilor privind agentul delegat
   (1)   În cazul unei modificări a oricăror informații din notificarea pașaportului pentru agentul delegat, firma de investiții sau instituția de credit menționată la articolul 1 alineatul (2) litera (b) transmite autorității competente a statului membru de origine o notificare, utilizând formularul prevăzut în anexa VII.
   Firma de investiții sau instituția de credit completează numai acele părți ale formularului prevăzut în anexa VII care sunt relevante pentru modificarea informațiilor din notificarea pașaportului pentru agentul delegat.
   (2)   În cazul în care firma de investiții intenționează să aducă modificări serviciilor și activităților de investiții sau instrumentelor financiare care fac obiectul unei notificări a pașaportului pentru agentul delegat, aceasta notifică, utilizând formularul prevăzut în anexa VI, o listă a tuturor serviciilor și activităților de investiții sau a instrumentelor financiare pe care le furnizează prin intermediul agentului delegat la data notificării sau pe care intenționează să le furnizeze în viitor.
   (3)   Modificările aduse informațiilor dintr-o notificare a pașaportului pentru agentului delegat privind încetarea utilizării unui agent delegat stabilit într-un alt stat membru se notifică prin intermediul formularului prevăzut în anexa X.
   Articolul 19
   Comunicare referitoare la notificarea modificării informațiilor privind sucursala
   (1)   După primirea unei notificări în temeiul articolului 17 alineatul (1), autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa XI, anexând și o copie a notificării.
   (2)   După primirea unei notificări în temeiul articolului 17 alineatul (3), autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa XIII, anexând și o copie a notificării.
   Articolul 20
   Comunicare referitoare la notificarea modificării informațiilor privind agentul delegat
   (1)   După primirea unei notificări în temeiul articolului 18 alineatul (1), autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa XII, anexând și o copie a notificării.
   (2)   După primirea unei notificări în temeiul articolului 18 alineatul (3), autoritatea competentă a statului membru de origine comunică fără întârziere autorității competente a statului membru gazdă modificările notificate, utilizând formularul prevăzut în anexa XIII, anexând și o copie a notificării.
   Articolul 21
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică de la 3 ianuarie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 173, 12.6.2014, p. 349.

      (2)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

      (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

      ANEXA I

      ANEXA II

      ANEXA III

      ANEXA IV

      ANEXA V

      ANEXA VI

      ANEXA VII

      ANEXA VIII

      ANEXA IX

      ANEXA X

      ANEXA XI

      ANEXA XII

      ANEXA XIII


title: Regulamentul de punere în aplicare (UE) 2017/2383 al Comisiei din 19 decembrie 2017 de prelungire a derogării de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru pescuitul cu traule de tip volantina în apele teritoriale ale Sloveniei

text:
               20.12.2017

               RO

               Jurnalul Oficial al Uniunii Europene

               L 340/32

         REGULAMENTUL DE PUNERE ÎN APLICARE (UE) 2017/2383 AL COMISIEI
   din 19 decembrie 2017
   de prelungire a derogării de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru pescuitul cu traule de tip volantina în apele teritoriale ale Sloveniei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană (1), în special articolul 13 alineatul (5),
   întrucât:

               (1)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor remorcate la mai puțin de 3 mile marine de coastă sau în cadrul izobatei de 50 de metri, în cazul în care această adâncime este atinsă la o distanță mai mică de la coastă.

               (2)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, cu condiția să fie îndeplinite o serie de condiții prevăzute la articolul 13 alineatele (5) și (9).

               (3)

               La 8 februarie 2013, Comisia a primit o cerere din partea Sloveniei de derogare de la articolul 13 alineatul (1) primul paragraf din Regulamentul (CE) nr. 1967/2006, pentru utilizarea traulelor de tip volantina în apele teritoriale ale Sloveniei, la mai puțin de 50 de metri adâncime, în zona cuprinsă între 1,5 și 3 mile marine de coastă.

               (4)

               Derogarea solicitată de Slovenia a îndeplinit condițiile prevăzute la articolul 13 alineatele (5) și (9) din Regulamentul (CE) nr. 1967/2006 și a fost acordată până la 23 martie 2017 prin Regulamentul de punere în aplicare (UE) nr. 277/2014 al Comisiei (2).

               (5)

               La 20 iunie 2016, Comisia a primit o cerere din partea Sloveniei să prelungească derogarea după data de 23 martie 2017. Slovenia a furnizat informații actualizate care justifică prelungirea derogării, ținând cont de cerințele din Regulamentul (CE) nr. 1967/2006. Cererea se referă la navele care practică pescuitul de mai mult de cinci ani și care își desfășoară activitatea conform unui plan de gestionare adoptat de Slovenia la 13 februarie 2014 (3), în conformitate cu articolul 19 alineatul (2) din Regulamentul (CE) nr. 1967/2006. Navele respective sunt incluse pe o listă comunicată Comisiei în conformitate cu cerințele prevăzute la articolul 13 alineatul (9) din Regulamentul (CE) nr. 1967/2006.

               (6)

               Reunit în cea de-a 52-a sesiune plenară în perioada 4-8 iulie 2016, Comitetul științific, tehnic și economic pentru pescuit (CSTEP) a evaluat derogarea solicitată de Slovenia și proiectul aferent de plan de gestionare.

               (7)

               Având în vedere evaluarea realizată de CSTEP, Slovenia a prezentat Comisiei date și rapoarte științifice suplimentare la 7 septembrie 2016 și, la 27 decembrie 2016, o versiune actualizată a planului de gestionare.

               (8)

               CSTEP a evaluat derogarea solicitată de Slovenia și documentele suplimentare în cadrul celei de-a 54-a sesiuni plenare, care a avut loc în perioada 27-31 martie 2017. CSTEP a subliniat necesitatea unor clarificări privind istoricul navelor autorizate, al uneltelor de pescuit utilizate și al capturilor accidentale. Slovenia a furnizat Comisiei precizări adecvate și a ținut să asigure că se elaborează noi studii științifice privind capturile și că se depun eforturi pentru a spori selectivitatea uneltelor de pescuit.

               (9)

               Derogarea solicitată de Slovenia îndeplinește condițiile prevăzute la articolul 13 alineatele (5) și (9) din Regulamentul (CE) nr. 1967/2006.

               (10)

               În special, există unele constrângeri geografice specifice, întrucât apele teritoriale ale Sloveniei nu ating în niciun punct adâncimea de 50 de metri. În absența unei derogări, traulele de tip volantina nu puteau, așadar, să opereze decât dincolo de 3 mile marine de coastă, acolo unde locurile de pescuit sunt limitate în mod semnificativ de o zonă dedicată căilor de navigație comercială.

               (11)

               Planul de gestionare stabilește toate definițiile relevante cu privire la activitățile de pescuit în cauză și garantează că nu vor exista creșteri viitoare ale efortului de pescuit, deoarece se vor elibera autorizații de pescuit numai celor 12 nave specificate, care sunt deja autorizate de Slovenia să pescuiască.

               (12)

               Pescuitul cu traul de tip volantina nu poate fi realizat cu alte unelte de pescuit, nu are niciun impact semnificativ asupra mediului marin, inclusiv a habitatelor protejate, și nu interferează cu alte unelte decât traulele, năvoadele sau alte plase remorcate asemănătoare.

               (13)

               Derogarea solicitată de Slovenia privește un număr redus de numai 12 nave. Numerele de înmatriculare ale acestor nave sunt specificate în planul de gestionare.

               (14)

               Activitățile de pescuit vizate îndeplinesc cerințele articolului 4 alineatul (1) din Regulamentul (CE) nr. 1967/2006, care permite, prin derogare, pescuitul deasupra habitatelor protejate, dacă acesta se efectuează fără a atinge solul submarin de iarbă de mare în anumite condiții.

               (15)

               Derogarea solicitată respectă articolul 8 alineatul (1) litera (h) din Regulamentul (CE) nr. 1967/2006, deoarece se referă la traule care operează cu dimensiunea ochiului de plasă de cel puțin 40 mm.

               (16)

               Activitățile de pescuit vizate îndeplinesc cerințele de la articolul 9 alineatul (3) din Regulamentul (CE) nr. 1967/2006.Traulele de tip volantina nu vizează cefalopodele.

               (17)

               Planul de gestionare adoptat de Slovenia include măsuri pentru monitorizarea activităților de pescuit, astfel cum se prevede la articolul 13 alineatul (9) al treilea paragraf din Regulamentul (CE) nr. 1967/2006 și la articolele 14 și 15 din Regulamentul (CE) nr. 1224/2009 al Consiliului (4).

               (18)

               Prin urmare, derogarea solicitată ar trebui să fie acordată.

               (19)

               Slovenia ar trebui să raporteze Comisiei la timp și în conformitate cu planul de monitorizare prevăzut în planul de gestionare adoptat de Slovenia.

               (20)

               Ar trebui stabilită o limitare a duratei derogării pentru a fi posibilă luarea de măsuri corective de gestionare prompte în cazul în care raportul prezentat Comisiei arată o stare de conservare precară a stocului exploatat, prevăzându-se totodată posibilitatea de îmbunătățire a bazei științifice pentru un plan de gestionare mai bun.

               (21)

               Întrucât derogarea acordată prin Regulamentul de punere în aplicare (UE) nr. 277/2014 a expirat la 23 martie 2017, prezentul regulament ar trebui să se aplice de la 24 martie 2017.

               (22)

               Măsurile prevăzute de prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogare
   Articolul 13 alineatul (1) din Regulamentul (CE) nr. 1967/2006 nu se aplică în apele teritoriale ale Sloveniei, indiferent de adâncime, între 1,5 și 3 mile marine de coastă, traulelor de tip volantina folosite de nave care:

               (a)

               dețin un număr de înmatriculare care figurează în planul de gestionare adoptat de Slovenia în conformitate cu articolul 19 alineatul (2) din Regulamentul (CE) nr. 1967/2006;

               (b)

               practică activități de pescuit de mai mult de cinci ani și nu implică nicio creștere viitoare a efortului de pescuit depus; și

               (c)

               dețin o autorizație de pescuit și operează conform planului de gestionare.

         Articolul 2
   Planul de monitorizare și raportarea
   Slovenia transmite Comisiei, în termen de trei ani de la intrarea în vigoare a prezentului regulament, un raport întocmit în conformitate cu planul de monitorizare stabilit în planul de gestionare menționat la articolul 1.
   Articolul 3
   Intrarea în vigoare și perioada de aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 24 martie 2017 până la 27 martie 2020.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 36, 8.2.2007, p. 6.

      (2)  Regulamentul de punere în aplicare (UE) nr. 277/2014 al Comisiei din 19 martie 2014 de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru pescuitul cu traule de tip volantina în apele teritoriale ale Sloveniei (JO L 82, 20.3.2014, p. 1).

      (3)  Decizia nr. 34200-2/2014/4 din 13.2.2014.

      (4)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).


title: Regulamentul de punere în aplicare (UE) 2017/2387 al Comisiei din 19 decembrie 2017 de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii

text:
               20.12.2017

               RO

               Jurnalul Oficial al Uniunii Europene

               L 340/45

         REGULAMENTUL DE PUNERE ÎN APLICARE (UE) 2017/2387 AL COMISIEI
   din 19 decembrie 2017
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 536/2007 al Comisiei (2) a deschis un contingent tarifar anual pentru importul de produse din sectorul cărnii de pasăre originare din Statele Unite ale Americii.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 536/2007, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 536/2007 al Comisiei din 15 mai 2007 privind deschiderea și modul de gestionare a unui contingent tarifar pentru carnea de pasăre, alocat Statelor Unite ale Americii (JO L 128, 16.5.2007, p. 6).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg)

                  09.4169

                  15 643 542


title: Regulamentul de punere în aplicare (UE) 2017/2384 al Comisiei din 19 decembrie 2017 de specificare a caracteristicilor tehnice ale modulului ad-hoc pentru 2019 privind organizarea muncii și planificarea timpului de lucru în ceea ce privește ancheta prin sondaj asupra forței de muncă în conformitate cu Regulamentul (CE) nr. 577/98 al Consiliului (Text cu relevanță pentru SEE. )

text:
                  20.12.2017

                  RO

                  Jurnalul Oficial al Uniunii Europene

                  L 340/35

            REGULAMENTUL DE PUNERE ÎN APLICARE (UE) 2017/2384 AL COMISIEI
      din 19 decembrie 2017
      de specificare a caracteristicilor tehnice ale modulului ad-hoc pentru 2019 privind organizarea muncii și planificarea timpului de lucru în ceea ce privește ancheta prin sondaj asupra forței de muncă în conformitate cu Regulamentul (CE) nr. 577/98 al Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 7a alineatul (5),
      întrucât:

                  (1)

                  Strategia europeană privind ocuparea forței de muncă, orientările privind ocuparea forței de muncă (2) și pilonul european al drepturilor sociale (3), în special principiile enunțate în acesta, referitoare la locurile de muncă sigure și flexibile, echilibrul dintre viața profesională și cea privată și mediul de lucru bine adaptat, exprimă necesitatea unui grad mai mare de adaptabilitate atât a întreprinderilor, cât și lucrătorilor din Europa și evidențiază faptul că se impune colectarea de date prin intermediul unui sondaj european amplu cu privire la aplicarea unor practici noi de organizare a muncii și de planificare a timpului de lucru și la experiența lucrătorilor în raport cu aceste practici.

                  (2)

                  Regulamentul delegat (UE) 2016/1851 al Comisiei (4) precizează și descrie domeniile cu privire la care trebuie furnizate informații mai detaliate, mai exact sub-modulele ad hoc, și care ar trebui să fie incluse în modulul ad-hoc pentru 2019 privind organizarea muncii și planificarea timpului de lucru în ceea ce privește ancheta prin sondaj asupra forței de muncă în conformitate cu Regulamentul (CE) nr. 577/98 al Consiliului.

                  (3)

                  Prin urmare, ar trebui specificate caracteristicile tehnice, filtrele, codurile și termenul de transmitere a datelor de către statele membre în cadrul modulului ad hoc privind organizarea muncii și planificarea timpului de lucru.

                  (4)

                  Măsurile prevăzute în prezentul regulament sunt conforme cu avizul Comitetului Sistemului Statistic European,

            ADOPTĂ PREZENTUL REGULAMENT:
      Articolul 1
      Caracteristicile tehnice ale modulului ad-hoc pentru 2019 privind organizarea muncii și planificarea timpului de lucru, filtrele și codurile care trebuie utilizate și termenul până la care statele membre trebuie să transmită Comisiei rezultatele sunt prevăzute în anexa la prezentul regulament.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 decembrie 2017.

               Pentru Comisie

               Președintele

            Jean-Claude JUNCKER

         (1)  JO L 77, 14.3.1998, p. 3.

         (2)  Decizia (UE) 2015/1848 a Consiliului din 5 octombrie 2015 privind orientările pentru politicile de ocupare a forței de muncă ale statelor membre pentru 2015 (JO L 268, 15.10.2015, p. 28).

         (3)  https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_ro

         (4)  Regulamentul delegat (UE) 2016/1851 al Comisiei din 14 iunie 2016 de adoptare a programului de module ad hoc, care acoperă anii 2019, 2020 și 2021, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului (JO L 284, 20.10.2016, p. 1).

         ANEXĂ
         Prezenta anexă prevede caracteristicile tehnice, filtrele și codurile care trebuie utilizate în modulul ad-hoc pentru 2019 privind organizarea muncii și planificarea timpului de lucru. De asemenea, anexa stabilește termenele pentru transmiterea datelor către Comisie de către statele membre.

            Termenul pentru transmiterea rezultatelor către Comisie: 31 martie 2020.

            Filtre și coduri care trebuie utilizate pentru trimiterea datelor: conform anexei III la Regulamentul (CE) nr. 377/2008 al Comisiei (1).

            Coloane rezervate pentru factorii de ponderare opționali, de utilizat în cazurile de subeșantionare sau non-răspuns: coloanele 226-229, care conțin numere întregi, și coloanele 230-231, care conțin zecimale.
         1.   Submodulul „Flexibilitatea timpului de lucru”

                     Nume/Coloană

                     Cod

                     Descriere

                     Filtru

                     VARIWT

                        Timp de lucru variabil

                     WSTATOR = 1,2

                     211

                        Modalitatea de determinare a începutului și sfârșitului timpului de lucru în cadrul locului de muncă principal

                     1

                     Lucrătorul poate decide în totalitate cu privire la timpul de lucru

                     2

                     Lucrătorul poate decide cu privire la timpul de lucru, cu anumite restricții

                     3

                     Angajatorul sau organizația decide în principal cu privire la timpul de lucru

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     FREEHOUR

                        Libertatea de a lua ore libere

                     VARIWT = 2,3, necompletat

                     212

                        Posibilitatea de a lua, în cadrul locului de muncă principal, una sau două ore libere, din motive personale sau familiale, în termen de o zi lucrătoare

                     1

                     Foarte ușor

                     2

                     Destul de ușor

                     3

                     Destul de dificil

                     4

                     Foarte dificil

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     FREELEAV

                        Libertatea de a lua concediu

                     WSTATOR = 1,2

                     213

                        Posibilitatea de lua, în cadrul locului de muncă principal, una sau două zile de concediu în termen de trei zile lucrătoare

                     1

                     Foarte ușor

                     2

                     Destul de ușor

                     3

                     Destul de dificil

                     4

                     Foarte dificil

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     FLEXWT

                        Flexibilitate preconizată în ceea ce privește orele de lucru

                     WSTATOR = 1,2

                     214

                        Frecvența cu care lucrătorul se confruntă cu solicitări neprevăzute de modificare a timpului de lucru în cadrul locului de muncă principal

                     1

                     Cel puțin o dată pe săptămână

                     2

                     Mai puțin de o dată pe săptămână, dar cel puțin o dată pe lună

                     3

                     Mai puțin de o dată pe lună sau niciodată

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     AVAIFREE

                        Disponibilitatea de a lucra în timpul liber

                     WSTATOR = 1,2

                     215

                        Lucrătorul a fost contactat în timpul liber în ultimele două luni pentru o intervenție înainte de ziua lucrătoare următoare în cadrul locului de muncă principal

                     1

                     Nu a fost contactat în cursul ultimelor 2 luni

                     2

                     A fost contactat de câteva ori

                     3

                     A fost contactat de mai multe ori și a trebuit să acționeze înainte de următoarea zi lucrătoare

                     4

                     A fost contactat de mai multe ori, dar nu a trebuit să acționeze înainte de următoarea zi lucrătoare

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

               2.   Submodulul „Metode la locul de muncă”

                     Nume/Coloană

                     Cod

                     Descriere

                     Filtru

                     RECHOURS

                        Înregistrarea prezenței sau a timpului de lucru

                     STAPRO = 3

                     216-217

                        Metoda de înregistrare a prezenței sau a timpului de lucru în cadrul locului de muncă principal

                     01

                     Prezența și timpul de lucru nu sunt înregistrate

                     02

                     Prezența este înregistrată manual de către lucrător

                     03

                     Prezența este înregistrată manual de către un supraveghetor/coleg

                     04

                     Prezența este înregistrată automat (sistem de pontaj, la conectare)

                     05

                     Prezența este înregistrată prin altă metodă

                     06

                     Timpul de lucru este înregistrat manual de către lucrător

                     07

                     Timpul de lucru este înregistrat manual de către un supraveghetor/coleg

                     08

                     Timpul de lucru este înregistrat automat (sistem de pontaj, la conectare)

                     09

                     Timpul de lucru este înregistrat prin altă metodă

                     99

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     PRESSURE

                        Lucrul sub presiunea timpului

                     WSTATOR = 1,2

                     218

                        Frecvența cu care persoana lucrează sub presiunea timpului în cadrul locului de muncă principal

                     1

                     Întotdeauna

                     2

                     Frecvent

                     3

                     Câteodată

                     4

                     Niciodată

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     JOBAUTON

                        Autonomia la locul de muncă

                     WSTATOR = 1,2

                     219-220

                        Posibilitatea de a influența ordinea și conținutul sarcinilor în cadrul locului de muncă principal

                     11

                     O influență mare asupra ordinii și conținutului

                     12

                     O influență mare asupra ordinii și o oarecare influență asupra conținutului

                     13

                     O influență mare asupra ordinii și o influență mică sau nicio influență asupra conținutului

                     21

                     O oarecare influență asupra ordinii și o influență mare asupra conținutului

                     22

                     O oarecare influență asupra ordinii și conținutului

                     23

                     O oarecare influență asupra ordinii și o influență mică sau nicio influență asupra conținutului

                     31

                     O influență mare asupra conținutului și o influență mică sau nicio influență asupra ordinii

                     32

                     O oarecare influență asupra conținutului și o influență mică sau nicio influență asupra ordinii

                     33

                     O influență mică sau nicio influență asupra ordinii și conținutului

                     99

                     Nu se aplică (nu este inclus în filtru)

                     Necompletat

                     Niciun răspuns/Nu știu

               3.   Submodulul „Locul de muncă”

                     Nume/Coloană

                     Cod

                     Descriere

                     Filtru

                     PLACEWK

                        Locul de muncă principal

                     WSTATOR = 1,2

                     221

                        Locul în care se desfășoară cu precădere activitățile din cadrul locului de muncă principal

                     1

                     Sediul angajatorului sau sediul propriu

                     2

                     La domiciliu

                     3

                     La sediul clientului

                     4

                     Locuri care nu sunt fixe (vehicul, serviciu de livrare etc.)

                     5

                     Altele

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     COMMUTM

                        Timpul necesar pentru a ajunge la locul de muncă

                     PLACEWK≠2

                     222-224

                        Timpul necesar pentru a parcurge distanța de la domiciliu la locul de muncă principal (drumul la dus)

                     000-240

                     Minute

                     999

                     Nu se aplică (nu este inclus în filtru)

                     Necompletat

                     Niciun răspuns/Nu știu

                     OTHERLOC

                        Lucrul în alte locații

                     PLACEWK = 1-5

                     225

                        Lucrătorul își desfășoară activitatea în mai multe locații în cadrul locului de muncă principal

                     1

                     Zilnic

                     2

                     Nu zilnic, dar cel puțin o dată pe săptămână

                     3

                     Mai puțin de o dată pe săptămână, dar cel puțin o dată pe lună

                     4

                     Mai puțin de o dată pe lună sau niciodată

                     9

                     Nu se aplică (nu este inclus în filtru)

                     Necompletat

                     Niciun răspuns/Nu știu

            (1)  Regulamentul (CE) nr. 377/2008 al Comisiei din 25 aprilie 2008 de punere în aplicare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate, în ceea ce privește codificarea utilizată pentru transmiterea datelor începând cu anul 2009, utilizarea unui subeșantion pentru culegerea datelor referitoare la variabilele structurale și definirea trimestrelor de referință (JO L 114, 26.4.2008, p. 57).


title: Regulamentul de punere în aplicare (UE) 2017/2385 al Comisiei din 19 decembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 533/2007 în sectorul cărnii de pasăre

text:
               20.12.2017

               RO

               Jurnalul Oficial al Uniunii Europene

               L 340/41

         REGULAMENTUL DE PUNERE ÎN APLICARE (UE) 2017/2385 AL COMISIEI
   din 19 decembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 533/2007 în sectorul cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul (CE) nr. 533/2007 al Comisiei (2) a deschis contingente tarifare anuale pentru importul de produse din sectorul cărnii de pasăre.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mari decât cantitățile disponibile. Prin urmare, este oportun să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (4)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 533/2007 pentru subperioada 1 ianuarie-31 martie 2018 li se aplică coeficientul de alocare care figurează în anexa la prezentul regulament.
   (2)   Cantitățile pentru care nu au fost prezentate cereri de licențe de import în temeiul Regulamentului (CE) nr. 533/2007, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 533/2007 al Comisiei din 14 mai 2007 privind deschiderea și gestionarea unor contingente tarifare în sectorul cărnii de pasăre (JO L 125, 15.5.2007, p. 9).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  Număr de ordine

                  Coeficient de alocare – cereri depuse pentru subperioada 1 ianuarie-31 martie 2018
                  (în %)

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg)

                  09.4067

                  1,404135

                  —

                  09.4068

                  0,138103

                  —

                  09.4069

                  0,118836

                  —

                  09.4070

                  —

                  1 335 750


title: Regulamentul de punere în aplicare (UE) 2017/2404 al Comisiei din 20 decembrie 2017 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea„Maasvallei Limburg” (DOP)

text:
               21.12.2017

               RO

               Jurnalul Oficial al Uniunii Europene

               L 342/1

         REGULAMENTUL DE PUNERE ÎN APLICARE (UE) 2017/2404 AL COMISIEI
   din 20 decembrie 2017
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea„Maasvallei Limburg” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Maasvallei Limburg” transmisă de Belgia și de Țările de Jos și a publicat-o în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Maasvallei Limburg” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Denumirea „Maasvallei Limburg” (DOP) este protejată.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 278, 22.8.2017, p. 4.


title: Regulamentul de punere în aplicare (UE) 2017/2405 al Comisiei din 20 decembrie 2017 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Picpoul de Pinet” (DOP)

text:
               21.12.2017

               RO

               Jurnalul Oficial al Uniunii Europene

               L 342/3

         REGULAMENTUL DE PUNERE ÎN APLICARE (UE) 2017/2405 AL COMISIEI
   din 20 decembrie 2017
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Picpoul de Pinet” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Picpoul de Pinet”, depusă de Franța. Comisia a considerat că sunt îndeplinite condițiile prevăzute la articolele 93-96 din Regulamentul (UE) nr. 1308/2013, la articolul 97 alineatul (1) și la articolele 100, 101 și 102 din respectivul regulament. De asemenea, Comisia a considerat, sub rezerva unei eventuale opoziții, că ar putea fi acordată protecția denumirii compuse „Picpoul de Pinet” în ansamblul său, pe baza utilizării sale tradiționale. Comisia a apreciat, de asemenea, că această înregistrare nu ar constitui un obstacol pentru utilizarea, în conformitate cu principiile și normele aplicabile în ordinea juridică a Uniunii, a denumirii soiului de struguri „piquepoul” sau a sinonimelor sale, atât timp cât această denumire nu conține sau nu constă în denumirea „Picpoul de Pinet” și nici nu se referă, în esență, la elementul geografic al denumirii respective, prin urmare condițiile de la articolul 100 alineatul (3) primul paragraf din Regulamentul (UE) nr. 1308/2013 nefiind îndeplinite. Prin urmare, cererea de înregistrare a fost publicată în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Picpoul de Pinet” ar trebui protejată și înscrisă în registrul menționat la articolul 104 din regulamentul respectiv.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Denumirea „Picpoul de Pinet” (DOP) este protejată.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 253, 4.8.2017, p. 4.


title: Regulamentul de punere în aplicare (UE) 2017/2406 al Comisiei din 20 decembrie 2017 de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 442/2009 în sectorul cărnii de porc

text:
               21.12.2017

               RO

               Jurnalul Oficial al Uniunii Europene

               L 342/4

         REGULAMENTUL DE PUNERE ÎN APLICARE (UE) 2017/2406 AL COMISIEI
   din 20 decembrie 2017
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 442/2009 în sectorul cărnii de porc
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 442/2009 al Comisiei (2) a deschis contingente tarifare anuale pentru importul de produse din sectorul cărnii de porc. Contingentele indicate în anexa I partea B din regulamentul respectiv sunt gestionate conform metodei de examinare simultană.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 442/2009, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 442/2009 al Comisiei din 27 mai 2009 privind deschiderea și gestionarea unor contingente tarifare comunitare în sectorul cărnii de porc (JO L 129, 28.5.2009, p. 13).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg)

                  09.4038

                  25 693 750

                  09.4170

                  3 691 500


title: Regulamentul de punere în aplicare (UE) 2017/2407 al Comisiei din 20 decembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor

text:
               21.12.2017

               RO

               Jurnalul Oficial al Uniunii Europene

               L 342/6

         REGULAMENTUL DE PUNERE ÎN APLICARE (UE) 2017/2407 AL COMISIEI
   din 20 decembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul (CE) nr. 539/2007 al Comisiei (2) a deschis contingente tarifare anuale pentru importul de produse din sectorul ouălor și al ovalbuminelor.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mari decât cantitățile disponibile. Este necesar, prin urmare, să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt, pentru anumite contingente, mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (4)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 539/2007 pentru subperioada 1 ianuarie-31 martie 2018 li se aplică coeficientul de alocare care figurează în anexa la prezentul regulament.
   (2)   Cantitățile pentru care nu au fost prezentate cereri de licențe de import în temeiul Regulamentului (CE) nr. 539/2007, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 539/2007 al Comisiei din 15 mai 2007 privind deschiderea și modul de gestionare a contingentelor tarifare în sectorul ouălor și al ovalbuminelor (JO L 128, 16.5.2007, p. 19).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  Nr. de ordine

                  Coeficient de atribuire – cereri depuse pentru subperioada 1 ianuarie-31 martie 2018
                  (în %)

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg echivalent ouă în coajă)

                  09.4015

                  —

                  105 912 000

                  09.4401

                  99,823823

                  0

                  09.4402

                  —

                  10 545 000


title: Regulamentul de punere în aplicare (UE) 2017/2421 al Comisiei din 21 decembrie 2017 de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul de punere în aplicare (UE) 2015/2077 pentru ouăle, produsele din ouă și albuminele originare din Ucraina

text:
               22.12.2017

               RO

               Jurnalul Oficial al Uniunii Europene

               L 343/62

         REGULAMENTUL DE PUNERE ÎN APLICARE (UE) 2017/2421 AL COMISIEI
   din 21 decembrie 2017
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul de punere în aplicare (UE) 2015/2077 pentru ouăle, produsele din ouă și albuminele originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul de punere în aplicare (UE) 2015/2077 al Comisiei (2) a deschis contingente tarifare anuale pentru importul de produse din sectorul ouălor și al albuminelor originare din Ucraina.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului de punere în aplicare (UE) 2015/2077, care urmează să fie adăugate la subperioada 1 aprilie-30 iunie 2018, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2015/2077 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru ouăle, produsele din ouă și albuminele originare din Ucraina (JO L 302, 19.11.2015, p. 57).

      ANEXĂ

                  Nr. de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (în kg echivalent ouă în coajă)

                  09.4275

                  279 202

                  09.4276

                  375 000


title: Regulamentul de punere în aplicare (UE) 2017/2419 al Comisiei din 21 decembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 în cadrul contingentelor tarifare deschise prin Regulamentul de punere în aplicare (UE) 2015/2078 pentru carnea de pasăre originară din Ucraina

text:
               22.12.2017

               RO

               Jurnalul Oficial al Uniunii Europene

               L 343/56

         REGULAMENTUL DE PUNERE ÎN APLICARE (UE) 2017/2419 AL COMISIEI
   din 21 decembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 decembrie 2017 în cadrul contingentelor tarifare deschise prin Regulamentul de punere în aplicare (UE) 2015/2078 pentru carnea de pasăre originară din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul de punere în aplicare (UE) 2015/2078 al Comisiei (2) a deschis contingente tarifare anuale pentru importul de produse din sectorul cărnii de pasăre originare din Ucraina.

               (2)

               Cantitățile care fac obiectul cererilor de licențe de import depuse în perioada 1-7 decembrie 2017 pentru subperioada 1 ianuarie-31 martie 2018 sunt mai mari decât cantitățile disponibile. Prin urmare, este necesar să se determine în ce măsură pot fi acordate drepturile de import, prin stabilirea coeficienților de alocare ce trebuie aplicați cantităților solicitate, în conformitate cu articolul 6 alineatul (3) din Regulamentul (CE) nr. 1301/2006 al Comisiei (3), coroborat cu articolul 7 alineatul (2) din regulamentul respectiv.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantităților care fac obiectul cererilor de licențe de import depuse în temeiul Regulamentului de punere în aplicare (UE) 2015/2078 pentru subperioada 1 ianuarie-31 martie 2018 li se aplică coeficientul de alocare care figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2015/2078 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru carnea de pasăre originară din Ucraina (JO L 302, 19.11.2015, p. 63).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  Număr de ordine

                  Coeficient de alocare – cereri depuse pentru subperioada 1 ianuarie-31 martie 2018
                  (în %)

                  09.4273

                  2,644683

                  09.4274

                  23,716742